CELEX: 32008R0535
Language: et
Date: 2008-06-13 00:00:00
Title: Komisjoni määrus (EÜ) nr 535/2008, 13. juuni 2008 , millega nähakse ette nõukogu määruse (EÜ) nr 708/2007 (võõrliikide ja piirkonnast puuduvate liikide kasutamise kohta vesiviljeluses) üksikasjalikud rakenduseeskirjad

14.6.2008   
            
            
               ET
            
            
               Euroopa Liidu Teataja
            
            
               L 156/6
            
         
      KOMISJONI MÄÄRUS (EÜ) nr 535/2008,
   13. juuni 2008,
   millega nähakse ette nõukogu määruse (EÜ) nr 708/2007 (võõrliikide ja piirkonnast puuduvate liikide kasutamise kohta vesiviljeluses) üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 11. juuni 2007. aasta määrust (EÜ) nr 708/2007 (võõrliikide ja piirkonnast puuduvate liikide kasutamise kohta vesiviljeluses), (1) eriti selle artikli 23 kolmandat lõiku ja artikli 24 lõiget 3,
   ning arvestades järgmist:
   
               (1)
            
            
               Määrusega (EÜ) nr 708/2007 luuakse võõrliikide ja piirkonnast puuduvate liikide vesiviljelust reguleeriv raamistik, et hinnata ja minimeerida osutatud liikide ja nendega seotud, sihtgruppi mittekuuluvate liikide võimalikku mõju veekeskkonnale. Määruses on muu hulgas sätestatud, et tuleb vastu võtta üksikasjalikud eeskirjad kõnealuse määruse IV lisasse liikide lisamise tingimuste rakendamiseks.
            
         
               (2)
            
            
               Seepärast on asjakohane kehtestada läbipaistev menetlus, et hinnata liikmesriikide taotlusi liikide lisamiseks määruse (EÜ) nr 708/2007 IV lisasse. Eelkõige on vajalik selgitada ja määrata kindlaks määruse (EÜ) nr 708/2007 artikli 24 lõikes 2 sätestatud tingimused ning määratleda teave, mille liikmesriigid peaksid oma liikide lisamist käsitlevate taotluste põhjendamiseks esitama.
            
         
               (3)
            
            
               Lisaks on määruses (EÜ) nr 708/2007 sätestatud, et võidakse välja töötada spetsiaalne infosüsteem, mis võimaldab liikmesriikidel jagada registrites sisalduvat teavet võõrliikide ja piirkonnast puuduvate liikide kohta vesiviljeluses.
            
         
               (4)
            
            
               Seepärast on vajalik välja töötada ühised informaatikastandardid ja suhtluskeel, mida liikmesriigid kasutavad, et jagada oma riiklikes asustamiste ning ümberasustamiste registrites sisalduvat minimaalset andmekogumit. Tuleks ette näha sätted, et hõlbustada liikmesriikide rakendatavate infosüsteemide ühtlustamist.
            
         
               (5)
            
            
               Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määrusega nähakse ette üksikasjalikud eeskirjad määruse (EÜ) nr 708/2007 IV lisasse liikide lisamise tingimuste rakendamiseks ning eeskirjad, mis käsitlevad spetsiaalse infosüsteemi väljatöötamist võõrliikide ja piirkonnast puuduvate liikide asustamiste ning ümberasustamiste lubade kohta vesiviljeluses.
   Artikkel 2
   Määruse (EÜ) nr 708/2007 artikli 24 lõikes 2 kasutatakse järgmisi mõisteid:
   
               a)
            
            
               
                  „kaua aega (arvestades organismi elutsüklit)” tähendab vähemalt kümne aasta pikkust ajavahemikku pärast kahe tootmistsükli lõppemist;
            
         
               b)
            
            
               
                  „kahjulikud mõjud” tähendab olukorda, kus teaduslikud tõendid osutavad, et teatavasse liikmesriiki toodud vees kasvatatavad liigid põhjustavad muu hulgas märkimisväärset:
               
                           i)
                        
                        
                           elupaiga halvenemist;
                        
                     
                           ii)
                        
                        
                           võitlust kohalike liikidega kudemispaiga pärast;
                        
                     
                           iii)
                        
                        
                           liikide puutumatust ohustavat geneetilist segunemist kohalike liikidega;
                        
                     
                           iv)
                        
                        
                           kohalike liikide populatsioonist toitumist, mis viib selle vähenemiseni;
                        
                     
                           v)
                        
                        
                           kohalike toiduvarude ammendumist;
                        
                     
                           vi)
                        
                        
                           haiguste ja uudsete patogeenide levikut looduslike veeorganismide ning ökosüsteemide hulgas.
                        
                     
         Artikkel 3
   1.   Liikmesriigid esitavad komisjonile taotlused liikide lisamiseks määruse (EÜ) nr 708/2007 IV lisas sätestatud liikide loetellu.
   2.   Kõnealused taotlused edastatakse komisjonile koos teabelehega, mis sisaldab järgmist teavet:
   
               a)
            
            
               liigi teaduslik nimetus;
            
         
               b)
            
            
               geograafiline levik;
            
         
               c)
            
            
               elupaik ja bioloogia;
            
         
               d)
            
            
               vesiviljelustoodang;
            
         
               e)
            
            
               asustamise mõju;
            
         
               f)
            
            
               levikut ja jaotumist tõenäoliselt mõjutavad tegurid;
            
         
               g)
            
            
               vastavus määruse (EÜ) nr 708/2007 artikli 24 lõikes 2 sätestatud kriteeriumidele.
            
         Artikkel 4
   1.   Liikmesriigid töötavad välja infosüsteemi, mis sisaldab üksikasju kõigi võõrliikide ja piirkonnast puuduvate liikide asustamisi ning ümberasustamisi käsitlevate lubade taotluste kohta. Liikmesriigid peavad täitma iga loataotluse jaoks teabelehe, mis peab sisaldama käesoleva määruse lisas osutatud andmeid ning vastama kõnealuses lisas esitatud vormile.
   2.   Liikmesriigid peavad hiljemalt 31. detsembriks 2009 võtma kasutusele veebisaidi, mis sisaldab käesoleva määruse lisas loetletud andmeid. Veebisait on kooskõlas veebi kättesaadavuse algatuse suunistega.
   3.   Liikmesriigid teatavad komisjonile veebisaidi Interneti-aadressi.
   Artikkel 5
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Artikli 4 kohaldamist alustatakse siiski kuus kuud pärast käesoleva määruse jõustumise kuupäeva.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuni 2008
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  ELT L 168, 28.6.2007, lk 1.
   
      LISA
      Artikli 4 lõikes 1 osutatud teabeleht
      Teabeleht tuleb täita võõrliikide / piirkonnast puuduvate liikide ühekordse/korduva (1) liikumise kohta (asustamised/ümberasustamised)
      1.   Üldine teave
      1.1.   Loataotluse viitenumber:
      1.2.   Esmakordne taotlus: JAH/EI, kui EI, siis viide eelmistele loataotlustele
      1.3.   Loataotluse kuupäev: kuupäev/kuu/aasta
      1.4.   Andmed liigi kohta:
      1.4.1.   FAO kood:
      1.4.2.   Tavanimetus:
      1.4.3.   Teaduslik nimetus:
      1.4.4.   Alamliigid (vajaduse korral):
      1.4.5.   Lisateave:
      
                  Tetraploid:
               
               
                  JAH/EI
               
            
                  Viljakas kunstlik ristand:
               
               
                  JAH/EI
               
            1.4.5.3.   Kui JAH, siis FAO kood ja vanemana kasutatava liigi nimetus:
      1.5.   Lähtekoht:
      1.5.1.   Riik:
      1.5.2.   Asukoht (lähtekoha nimi ja aadress):
      1.5.3.   Lähtekoha tüüp (haudejaam/kalakasvatusettevõte/vaba loodus):
      1.6.   Vastu võttev vesiviljelusrajatis:
      1.6.1.   Asukoht (nimi ja aadress):
      1.6.2.   Viljelusmeetod: kinnine/avatud (2) süsteem
      1.7.   Organismide arv ja elujärk (munad, vastsed, noorkalad, täiskasvanud isendid):
      1.8.   Eesmärk (inimtoiduks, viljelemine varude edasiseks taastootmiseks, uurimistegevus jne):
      1.9.   Kavandatud liikumiste arv:
      2.   Uurimine ja riskianalüüs
      2.1.   Liikumise tüüp:
      
                  Rutiinne asustamine või ümberasustamine:
               
               
                  JAH/EI
               
            
                  Loa heakskiitmine:
               
               
                  JAH/EI
               
            
                  Loa väljastamise kuupäev:
               
               
                  kuupäev/kuu/aasta
               
            2.1.1.3.   Loa väljastanud ametiasutus (täielik aadress):
      
                  Loa kestus:
               
               
                  X aastat XX kuud
               
            2.1.1.5.   Eritingimuste olemasolu korral:
      
                  Karantiin:
               
               
                  JAH/EI
               
            
                  Katselised keskkonda viimised:
               
               
                  JAH/EI
               
            
                  Mitterutiinne asustamine või ümberasustamine:
               
               
                  JAH/EI
               
            2.1.2.1.   Riskitase:
      2.1.2.1.1.   Madal
      2.1.2.1.2.   Keskmine
      2.1.2.1.3.   Kõrge
      2.1.2.2.   Üldise keskkonnaohu hindamise kokkuvõttev aruanne (mõned read ja PDF-formaadis dokument), ka ühes teises ühenduse ametlikus keeles (mõned read)
      
                  Loa heakskiitmine:
               
               
                  JAH/EI
               
            
                  Loa väljastamise kuupäev:
               
               
                  kuupäev/kuu/aasta
               
            2.1.2.5.   Loa väljastanud ametiasutus:
      
                  Loa kestus:
               
               
                  X aastat XX kuud
               
            2.1.2.7.   Eritingimuste olemasolu korral:
      
                  Karantiin:
               
               
                  JAH/EI
               
            
                  Katselised keskkonda viimised:
               
               
                  JAH/EI
               
            3.   Seire
      3.1.   Järelevalveprogrammi kestus: XX kuud
      3.2.   Järelevalveprogrammi tulemuste kokkuvõte (mõned read ja PDF-formaadis dokument), ka ühes teises ühenduse ametlikus keeles (mõned read)
      
                  Situatsioonplaanid kohaldatud:
               
               
                  JAH/EI
               
            
                  Loa tühistamine (vajaduse korral):
               
               
                  JAH/EI
               
            3.4.1.   Kui JAH, siis: ajutiselt/alaliselt
      3.4.2.   Kuupäev: kuupäev/kuu/aasta
      3.4.3.   Tühistamise põhjused (mõned read), ka ühes teises ühenduse ametlikus keeles (mõned read):
      
         (1)  Taotlusi võib esitada kuni seitsme aasta jooksul toimuvateks korduvateks liikumisteks (määruse (EÜ) nr 708/2007 artikli 6 lõige 1).
      
         (2)  Nagu on sätestatud määruse (EÜ) nr 708/2007 artikli 3 lõigetes 2 ja 3.